Spektaklis „Geismų tramvajus"
2019-11-29 18:30 (Europe/Moscow) | Šiaulių dramos teatras
Režisierius – Algirdas Latėnas
Scenografas – Gintaras Makarevičius
Kostiumų dailininkė – Sandra Straukaitė
Kompozitorius – Linas Rimša
Iš anglų kalbos vertė Irena Balčiūnienė
VAIDINA:
Blanša Diubua – Monika Šaltytė
Stela Kovalski – Inga Jarkova
Stenlis Kovalskis – Rolandas Dovydaitis
Haroldas Mičelas (Mičas) – Aurimas Pintulis
Junisė Habel – Danguolė Petraitytė, Eglė Stanišauskaitė
Stivas Habel – Romanas Dudnikas
Pablas Gonzalesas – Mindaugas Jurevičius
Slaugė ir Meksikietė – Rimanta Krilavičiūtė
Daktaras ir Jaunas vyriškis – Aidas Matutis
„Geismų tramvajus“ – žmogiškų jausmų ir gyvuliškų aistrų drama, neišsipildžiusių svajonių, meilės, laimės troškimo ir žiaurios tikrovės konfliktas. Į atgrasų darbininkų gyvenamąjį rajoną Naujajame Orleane JAV tramvajus, simbolišku pavadinimu „Geismai“, atgabena gražuolę Blanšą Dibua, kuri po dvasinių sukrėtimų virtinės (palaidojusi vyrą, tėvus ir tetas, praradusi gimtąją sodybą, irgi simbolišku pavadinimu „Svajonė“) tikisi rasti užuovėją sesers Stelos ir jos vyro Stenlio namuose. Deja, iškart aišku, kad mėlynų kombinezonų, alaus ir pokerio kvartale prancūzų imigrantų palikuonė su savo elegantišku garderobu ir rafinuotomis manieromis nepritaps. Prieš dešimtmetį tėvų namus palikusi sesuo Stela gyvena nuolankiai prisitaikiusi prie storžievio lenkų imigranto Stenlio Kovalskio. Šis neigiamai žiūri į viešnią, įtarinėja, kad ji iššvaistė už sodybą gautus pinigus. Blanša, balansuojanti ant nervinio išsekimo ribos, šliejasi prie santūraus Mičo. Šis žavisi gražuole, išmanančia literatūrą, poeziją. Užsimezgusius jausmus tarp Blanšos ir Mičo piktdžiugiškai nutraukia Stenlis, paviešindamas jaunos moters praeities nuodėmes.
Susitinka du antipodai: trapi dvasinė būtybė, virš realybės plevenanti vienadienė plaštakė Blanša ir pragmatiškas, bet primityvus Stenlis, kuris „valgo kaip gyvulys, vaikšto kaip gyvulys, šneka, kaip gyvulys“. Tarp Stenlio ir Blanšos fiziologinė ir dvasinė praraja didžiulė lyg tarp žmogbeždžionės ir plaštakės. Jis ją „paima“ per prievartą, net ne iš geismo ar aistros, o vien tam, kad sutryptų ir paniekintų tą jam nesuprantamą pasaulį. Per personažus vaizduojama skirtingų pasaulių, senosios ir naujosios Amerikos, sandūra, moralės ir geismų konfliktas.
Tenesis Viljamsas – amerikiečių dramaturgas, išgarsėjęs pjesėmis „Geismų tramvajus“, „Katė ant įkaitusio skardinio stogo“ (už šias dvi autorius apdovanotas Pulicerio premijomis), „Stiklinis žvėrynas“ ir kitomis. Lietuvos teatrų scenose skaičiuojama apie dvi dešimtys šio autoriaus dramų pastatymų. Šiaulių teatralams šis dramaturgas irgi nesvetimas. Du spektaklius – „Ištatuiruotoji rožė“ (1978 m.) ir „Nuostabus sekmadienis iškylai prie Krev Kero“ (1996 m.) – pastatė režisierė Regina Steponavičiūtė, o Gytis Padegimas – „Iguanos naktį“ (2011 m.)
„Geismų tramvajus“ – vienas geriausių pasaulinės dramaturgijos kūrinių, parašytas 1947 m., Lietuvoje pirmą kartą buvo pastatytas 1974 m. Kauno dramos teatre. Tačiau per dešimtmečius ši psichologinė drama neprarado aktualumo.
Spektaklio premjera – 2014 metų gruodžio 23 d.; 2015 m. sausio 18 d.

Spektaklio trukmė – 3 val.

Paramos akcija „Maltiečių sriuba 2019“
2019-11-30 11:00 - 14:00 (Europe/Helsinki)
Lapkričio 30 dieną PC „Saulės miestas“ pirmajame aukšte nuo 11 val. iki 14 val. vyks labdaros paramos koncertas „Maltiečių sriuba 2019“. Scenoje pasirodys jaunieji Šiiaulių miesto atlikėjai, Sriubų miestelyje garuos trijų rušių sriuba.
Renginio metu koncertuos Lauros studijos jaunieji talentai.
„Juventos“ progimnazijos programoje – mušamųjų bei vokaliniai ansambliai: „Muzikos garsai“, „Mergaičiukės“, „Kvatra“, „Kregždutės“ – ir visa puokštė auksinių solistų balsų .
Sauliaus Sondeckio menų mokykla parodys, kaip puikiai skamba gitarų, mušamųjų , akordeonų muzika, atliekama talentingų mokinių. Nustebins ir vaikų folkloro bei liaudiškos muzikos interpretacijos.
Koncerto pradžią paskelbs Pirmosios muzikos mokyklos mušamųjų ansamblis „Ritmas kitaip“.
Sriubų miestelyje garuos 3 rūšių sriuba, kuria už auką vaišins maltiečių savanoriai: Gimnazistų sriubą išvirs Stasio Šalkauskio gimnazija, ŠPRC Prekybos ir verslo skyrius siūlys paskanauti „Entuziastų“ , o žolės riedulio klubas „Ginstrektė“ kartu su skonio namais „Linda“ – „Čempionų“ sriubos.

Komedija „Spąstai”
2019-11-30 18:00 (Europe/Helsinki) | Koncertų salė „Saulė”
Režisierius – Ričardas Vitkaitis
Įvaizdis – Eglė Krasnovė
Vaidina: Aušra Štukytė, Vitalija Mockevičiūtė ir Ramūnas Šimukauskas
Ar kada buvote patekę į spąstus? O gal patys esate kažkam juos paspendę? Patekti į spąstus yra žinoma nesmagu, bet pažiūrėti, kaip kiti juos spendžia yra labai smalsu ir įdomu. Būtent apie tai ši naujausia KITOKIO teatro komedija.
Veiksmas vyksta prabangiame didmiesčio bute. Į buto šeimininkės kaprizų spąstus patenka meistras, atėjęs pakeisti susirgusio kolegos. Tačiau aplinkybės susiklosto taip, kad ir pati buto šeimininkė patenka į nelauktos viešnios, netikėtai išdygusios tarpduryje, spąstus. Atėjusi ponia grasina atskleisianti daug nemalonių faktų apie šeimininkę.
Bet kokius spąstus paruoš meistras abiems ponioms? Tai pavyks sužinoti apsilankius naujausioje ,,Kitokio“ teatro komedijoje ,,Spąstai“, kupinoje netikėtumų, juokingų situacijų ir nelauktų siužeto posūkių.
Spektaklio trukmė – 1 val. 30 min.
N- 16
Bilietus platina www.bilietai.lt

OKT/Vilmiaus miesto teatro spektaklis „Pizdukas“
2019-12-01 16:00 (Europe/Moscow) | Šiaulių dramos teatras
Spektaklis rodomas 16 ir 18.30 val.
Pagal Reiner Werner Fassbinder pjesę „Katzelmacher“
REŽISIERIUS Paulius Ignatavičius
Scenografija Paulius Ignatavičius
Kostiumų dailininkas Greta Milevičiūtė, Justina Jurevičiūtė
Muzika Church on Wheels
Šviesų dailininkas Darius Malinauskas

Kas nutinka, kai į ramią, nykią socialinės realybės kasdienybę netikėtai įsiterpia nepžįstamas, nelauktas, nepatikimai atrodantis imigrantas, kuris turi dar ir didesnį nei visi kiti penį? Pseudo mistinis roko spektaklis apie neapykantą kitokiam. Neapykantą, kuri glūdi mūsų prigimtyje ir galbūt net neturi konkretaus adresato.
Tai yra bendras teatro studijos „Theaomai“, Pauliaus Ignatavičiaus teatro „Teatras π“ ir OKT/Vilniaus miesto teatro projektas.
Premjera 2019 vasario 6 d.

Miuziklas „Eglė žalčių karalienė“
2019-12-03 18:00 (Europe/Helsinki) | Koncertų salė „Saulė”
Vienas didžiausių lietuviškų miuziklų „Eglė žalčių karalienė“ skelbia 2019-ųjų rudens-žiemos sezoną ir pristato naują pagrindinio vaidmens atlikėją. Žaltį šiais metais įkūnys įspūdingo vokalo savininkas Jeronimas Milius. Naujame sezone žiūrovai išvys visai kitokį žaltį – įspūdingo stoto, galingo balso, ryžtingo charakterio. Plataus diapazono, itin išlavintas, J. Miliaus vokalas suteiks miuziklui naujų ryškių spalvų ir atvers žiūrovui dar nematytus garsiosios legendos klodus.
Miuziklo „Eglė žalčių karalienė“ laukia ypač intensyvus laikas – vien gruodžio mėnesį suplanuoti septyni parodymai. Pirmą kartą miuziklas atkeliauja ne tik į didžiąsias šalies arenas Vilniuje, Kaune bei Klaipėdoje, bet aplankys ir miestus, kuriuose iki šiol dar nė sykio nebuvo: Alytų, Mažeikius, Šiaulius ir Marijampolę.
Žalčio vaidmenį jau repetuojantis Jeronimas Milius sako, kad šis vaidmuo jį žavi ir intriguoja. „Visada domino mitologinė žmogaus transformacija į gyvūnus. Tai praplečia personažo ribas. Labai įdomus sunkus uždavinys – derinti savyje žmogų ir žaltį. „Eglė žalčių karalienė“ – labai aukšto lygio miuziklas su nuostabia Roko Radzevičiaus muzika ir Aistės Smilgevičiūtės tekstais, puikia aktorių ir dainininkų trupe, talentinga režisierės ir choreografų komanda, profesionaliais skirtingų kolektyvų šokėjais, įspūdinga scenografija ir kostiumais. Nekantrauju publikai pristatyti savo sukurtą žalčio vaidmenį, kuris lyg ir savaime pradėjo manyje dėliotis“, – sako J. Milius.
J. Milius – vienas geriausių Lietuvos miuziklo aktorių, turintis bene didžiausią pagrindinių vaidmenų kolekciją. Daugiau nei prieš dešimtmetį pradėjęs nuo „Paryžiaus katedros“, po metų jaunas, artistiškas ir puikaus vokalo savininkas jau vaidino svajonių vaidmenį – Jėzų Kristų garsiojoje A. L. Webberio roko operoje „Jėzus Kristus Superžvaigždė“. Žiūrovai buvo sužavėti ir jo sukurtu Antonio iš „Svynis Todas: demonas kirpėjas“, ir Radamesu iš „Aidos“. Publika labai gerai prisimena ir įspūdingąjį karalių Mindaugą iš to paties pavadinimo miuziklo, ir pašėlusį gangsterį Klaidą iš „Boni ir Klaido“, ir Girdvainį iš „Velnio nuotakos“, ir kilnųjį grafą Montekristą. Įtaigus nepamirštamas ir Radvila Juodasis iš miuziklo „Žygimanto Augusto ir Barboros Radvilaitės legenda“. J. Miliaus karjera neapsiriboja vien Lietuvos scena, šią vasarą jį buvo galima išvysti Estijos nacionalinėje operoje, garsiosios „West Side Story“ pastatyme.
Miuziklas „Eglė žalčių karalienė“ – sudėtingas ir didelės apimties kūrinys. Lydimas originalios, kartais lengvai it upelis čiurlenančios, kartais įnirtingai tarsi krioklys garmančios Roko Radzevičiaus muzikos ir įtaigių Aistės Smilgevičiūtės tekstų. Reikėjo nemažos drąsos imtis šios, visiems gerai žinomos, legendos muzikinio pastatymo. Režisierei Vestai Grabštaitei jos nepristigo. Drauge su choreografais Gyčiu Ivanausku ir Sakurako į didžiąją sceną perkelta legenda įgavo nepamirštamą pavidalą.
Eglė – trapi ir grakšti, tikrą meilę ir skaudžią išdavystę patyrusi moteris. Ji – tarsi tiltas iš realaus į svajonių pasaulį. Žaltys – mylimas ir mylintis, tačiau blogos nuojautos ir ateities baimės kamuojamas nežemiškojo pasaulio valdovas. Miuzikle įnirtingai kaunasi dvi stichijos: žemiškoji-realioji ir vandens-pasakų. Žemę tvirtai įkūnija visa plačioji Eglės giminė – mylintys, tačiau griežti, bekompromisiai žemdirbiai. Jiems pasaulis turi aiškias ribas, už kurių tiesiog nieko neturėtų būti. Žalčio Eglei atvertas vandenų (nerealusis) pasaulis – tikras opozitas kaimo kasdienybei. Žalčio palyda – visomis spalvomis žaižaruojantys, keisčiausiose fantazijose matyti personažai.
Žiūrovus žavi Vidos Simanavičiūtės kurti kostiumai, kurių medžiaga buvo gaminama specialiai miuziklui, o aiktelėti priverčia mobilios scenos konstrukcijos, kurias sukūrė garsus scenografas Marijus Jacovskis.

KOMPOZITORIUS – Rokas Radzevičius
LIBRETO AUTORĖ – Aistė Smilgevičiūtė
REŽISIERĖ – Vesta Grabštaitė
CHOREOGRAFAI – Gytis Ivanauskas ir Sakurako
SCENOGRAFAS – Marijus Jacovskis
KOSTIUMŲ DAILININKĖ – Vida Simanavičiūtė

EGLĖ – Aistė Smilgevičiūtė
ŽALTYS – Jeronimas Milius
EGLĖS SESĖS – Karina Krysko / Aistė Lasytė
ŽALČIO BROLIS – Tadas Juodsnukis
EGLĖS BROLIAI – Povilas Meškėla / Vladas Kovaliovas
MOTERIS-GEGUTĖ – Neda Malūnavičiūtė
JŪROS LAUMĖS – Teresė Andrijauskaitė / Milda Andrijauskaitė
EGLĖS IR ŽALČIO VAIKAI

ŠOKA:
Butoh šokio teatras „Okarukas“,
Gyčio Ivanausko šokio teatro aktoriai

Edukacija šeimoms „Kalėdiniai žaislai iš šiaudų“
2019-12-04 18:00 (Europe/Helsinki) | Chaimo Frenkelio viloje
2019 m. gruodžio 4 d., trečiadienį, 18.00 val. Chaimo Frenkelio viloje (Vilniaus g. 74, Šiauliai) vyks edukacija, skirta šeimai – „Kalėdiniai žaislai iš šiaudų“. Edukacijos kaina – 2 Eur suaugusiesiems (su nuolaida – 1 Eur).

Šiaudas – puiki medžiaga kūrybai, todėl Šiaulių „Aušros“ muziejus kviečia šventėms ruoštis kartu ir iš paruoštų šiaudų pasidaryti kalėdinę saulutę, žvaigždutę, paukštuką ar angeliuką, kuris vėliau puikiai papuoš kalėdinę šeimos eglutę.
Būtina išankstinė registracija tel. (8 41) 43 36 80 arba el. paštu reklama@ausrosmuziejus.lt

Koncertas „Leliumoj: Nuo roko iki baroko“
2019-12-05 18:00 (Europe/Moscow) | „Polifonijos” salė
Televizijos muzikiniuose projektuose sukurto dueto ir choro „Polifonija“ bendra vokalinė programa populiarių užsienio ir lietuvių kompozitorių kūrinių temomis.
Atlikėjai:
Valerija Iljinaitė (sopranas),
Aistė Pilvelytė (sopranas),
Šiaulių valstybinis kamerinis choras „Polifonija“,
Žygimantas Kepenis (gitara),
Edgar Sabilo (klavišai).
Arts Libera International pristato jausmingas, charizmatiškas ir profesionalias dainininkes Aistę Pilvelytę ir Valeriją Iljinaitę įspūdingame koncerte „Nuo roko iki baroko“. Duetas puikiai pasirodė TV projekte „Dvi kartos“, kuriame pelnė aukštus žiuri komisijos įvertinimus ir susilaukė didžiulio žiūrovų palaikymo. Talentingos dainininkės savo neribotų galimybių balsais pakerėjo publiką ir pelnė daug ovacijų. Dviejų skirtingų kartų meninis skonis ir patirtis susijungė į galingą energiją, kuri įgalino naujai suskambėti gerai žinomas visame pasaulyje dainas.
Po sėkmingo pasirodymo TV projekte Aistė ir Valerija nusprendė toliau tęsti savo pasirodymus didžiojoje scenoje ir džiuginti gerbėjų širdis. Dainininkės paruošė išskirtinio grožio programą į kurią buvo įpintos gražiausios projekte „Dvi kartos“ skambėjusios dainos bei populiariosios ir klasikinės muzikos šedevrai. Scenoje naujai suskambės dainos „Je Suis malade“, „O mio babbino carro”, „Never enough“, Bohemian rhapsody“, „Paukščiai“, „Meilės netylėk“, I‘m a the wolf“, „Run with the lions“ ir daugelis kitų, kurios neabejotinai sužavės geros muzikos pasiilgusią publiką.
Kartu su garsiomis dainininkėmis vienoje scenoje pasirodys pripažinti Lietuvos instrumentalistai – gitaristas Žygimantas Kepenis ir klavišininkas Edgar Sabilo, kurie savo profesionalumu ir virtuoziškomis improvizacijomis padės kurti magišką koncerto atmosferą.
AISTĖ PILVELYTĖ– daugelio tarptautinių konkursų bei festivalių laureatė ir diplomantė, Eurovizijos konkurso atrankų dalyvė, vokalo mokytoja. Dainininkė yra išleidusi 2 solinius albumus taip pat aktyviai dalyvauja įvairiuose TV projektuose, yra tapusi projektų „Lietuvos dainų dešimtukas“ ir „Žvaigždžių duetai“ nugalėtoja. Aistė yra pelnytai tituluojama kaip viena geriausių Lietuvos dainininkių, kurios stiprus, jausmingas ir įtaigus vokalas nukelia mus į aukštesnę erdvę.
VALERIJA ILJINAITĖ – dainininkė, dainų autorė ir muzikinio teatro aktorė, daugelio Lietuvos ir tarptautinių konkursų laureatė bei diplomantė, įvairių muzikinių projektų dalyvė, pirmojo „Lietuvos balsas“ sezono finalininkė, tarptautinių festivalių „Riga Simphony“ ir „Muzikos talentų lyga“ Grand Prix laimėtoja, konkurso „Orfeo in Italia“ laureatė, „Slavianskij Bazar“ laureatė. Valerija yra viena perspektyviausių Lietuvos jaunosios kartos dainininkių, kurios spalvingas, jausmingas, neribotų galimybių balsas užburia publiką nuo pat pirmų garsų. Dabartiniu metu vokalistė studijuoja dainavimo meną Trinity Laban muzikos ir šokių konservatorijoje ir aktyviai koncertuoja.
Kviečiame praleisti išskirtinį vakarą, kuriame nuostabių balsų dainininkės Aistė ir Valerija dalinsis su jumis jausmingomis, romantiškomis ir pripildytomis meilės dainomis.
Bilietų kaina 12 ir 10 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

Poezijos ir muzikos vakaras "Žiba žiba žibelė ir žiba lai"
2019-12-05 18:00 (Europe/Helsinki) | „Laiptų galerija”
Gruodžio 5 d. (ketvirtadienį), 18 val. JAU ATVAŽIUOJA ŠV. KALĖDA.
Programoje: Poezijos ir muzikos vakaras „Žiba žiba žibelė ir žiba lai”. Dalyvauja poetas Donaldas Kajokas, VŠDT aktorė Monika Šaltytė, groja Čiurlionio kvartetas. 27 – osios tarptautinės Kalėdų miniatiūrų parodos atidarymas, nominacijų teikimas.
Folkloro ansamblio „Salduvė” kalėdinių dainų koncertas.
Bilietai: 7 / 3,5 Eur.

Šventinis Šiaulių miesto kultūros ir meno premijų įteikimo vakaras
2019-12-05 18:00 (Europe/Helsinki) | Koncertų salė „Saulė”
Kviečiame visus į šventinį Šiaulių miesto kultūros ir meno premijų įteikimo vakarą, kuris vyks gruodžio 5 d. 18 val. koncertų salėje „Saulė“.
Vakaro programoje:
2019 metų Šiaulių miesto kultūros ir meno premijų laureatų paskelbimas ir premijų įteikimas.
2020 metų Šiaulių miesto jaunųjų menininkų stipendininkų paskelbimas.
Šventinis koncertas.
Dalyvauja:
Dee Nyoni (vokalas),
Aurelijus Ščiuka (fortepijonas),
Costa Tancredi (bosinė gitara),
Adam Hayes (būgnai).
Koncerto vedėja Raimonda Sližienė.
Įėjimas tik su kvietimais! Kvietimus galima pasiimti koncertų salės „Saulė“ kasoje.
Kvietimai bus platinami nuo lapkričio 20 d. 16 val.
Kasa dirba darbo dienomis nuo 11:00 iki 13:00 ir nuo 16:00 iki 18:00 arba 2 valandos prieš renginį;
Tel. pasiteirauti (8 41) 421 643
Koncerto rengėja – Šiaulių miesto savivaldybė
Koncerto organizatorė – Šiaulių miesto koncertinė įstaiga „Saulė“.
Daugiau informacijos www.saule.lt arba Facebook Koncertų salė „Saulė“.
________________________________________________
Daugiau informacijos apie koncerto dalyvius:
Aurelijus Ščiuka:
🎶 Šiaulietis Aurelijus 1985 metais baigė Lietuvos muzikos ir teatro akademiją. Nuo tada sukaupė didelę patirtį kaip klavišininkas, kompozitorius bei muzikos aranžuotojas;
🎶 Nuo 2006-ųjų gyvena Londone, yra laisvai samdomas muzikantas ir kompozitorius;
🎶 Britų džiazo scena įkvėpė Aureliju Ščiuką semtis idėjų kūrybai iš įvairių pasaulio kultūrų;
🎶 Muzikantas išleido seriją savo kūrybos albumų. Juos įrašant jam talkino pripažinti lietuvių atlikėjai, tarp jų – dainininkės Neda („Meilė dangaus pradžia“), Saulė („Netikėtai paprastai“), Rūta Ščiogolevaitė („Kelionė tolyn“), „NAMO“;
🎶 Aurelijus bendradarbiauja ne tik su muzikantais, bet ir su teatralais;
🎶 Jis dirbo Jungtiniuose Arabų Emyratuose, Omane, Kinijoje, pasirodė UK, Lietuvos, Švedijos, Vokietijos ir kitų šalių džiazo festivaliuose.

Solistė Dee Nyoni:
🎙 Solistė Dee Nyoni yra pilna ryžto, o gyvo garso pasirodymai drąsūs;
🎙 Jos dainos išreiškia pagarbą „retro groove“ muzikai persipinančiai su modernia „funky“ muzika ir pritariančiaisiais vokalais;
🎙 Ji žavėjo klausytojus nuo džiazo klubo iki Niujorko teatro;
🎙 2010-ųjų pabaiga atskleidžia jos kaip dainininkės ir dainų kūrėjos talentą, išleidžiant ilgai lauktą albumą „Beautiful day“ (Urban Zulu Records);
🎙 Dee Nyoni kartu koncertavo su „Acid Jazz“ muzikinio žanro milžinai James Taylor kvartetu 2005 m. Jungtinėje Karalystėje vykusiame jų ture;
🎙 Ji buvo pagrindinė „Kulturalfusion University Tour 2006“ dalyvė. Šis turas buvo svarbiausias Jungtinės Karalystės „tour de force“ soul’o ir funk’o muzikos judėjime, Thabani grupėje;
🎙 Ji ne tik gastroliavo su šia grupe JAV ir Azijoje, bet taip pat buvo ir pritariantysis vokalas jų kritiškai vertinamame „Mind Is a Rebel“ albume;
🎙 Dee Nyoni pasirodo kaip vienintelė kviestinė vokalistė atliekant Sam Moore singlą „He Won‘t Let you Go“ jo garsiame albume „Splendid Isolation“;
🎙 Ji neseniai grįžo iš trumpo turo po Čekiją, kur įrašė vokalą vienintelei dainai, kuri atliekama anglų kalba albumui „Me Steblo“.

Kalėdinio Chaimo Frenkelio vilos parko atidarymas
2019-12-06 15:00 (Europe/Helsinki) | Chaimo Frenkelio viloje
2019 m. gruodžio 6 d., penktadienį, 15 val. Chaimo Frenkelio vilos parke (Vilniaus g. 74, Šiauliai) vyks kalėdinio Chaimo Frenkelio vilos parko atidarymas.

Susirinkusiųjų lauks eglutės įžiebimas, šventinės dirbtuvėlės, dainos, lauko žaidimai, dovanos, staigmenos.
Bus atidaryta šalies švietimo įstaigų kalėdinių žaisliukų paroda-konkursas „Suspindo Kalėdos“ (organizuoja Šiaulių lopšelis-darželis „Berželis“).

Renginys nemokamas.

Kalėdų eglės įžiebimo šventė ir diskoteka mažiesiems Rėkyvoje
2019-12-06 18:00 (Europe/Helsinki)
Gruodžio 6 d. 18 val. prie Šiaulių kultūros centro Rėkyvos kultūros namų vyks Kalėdų eglės įžiebimo šventė ir diskoteka mažiesiems. Šventinis Šiaulių kultūros centro choreografijos studijos „Impresija“ (vad. Inga Al Shammas) pasirodymas, kalėdinė muzika ir teatralizuotas Eglutės įžiebimas atidarys žiemos švenčių sezoną Rėkyvoje.
Renginio metu bus filmuojama ir fotografuojama.

Renginys nemokamas

Spektaklis „Prie dangaus vartų“
2019-12-07 18:00 (Europe/Moscow) | Koncertų salė „Saulė”
Režisierius: Marčinas Slavinskis (Marcin Sławiński)
Autorius: Pem Valentain (Pam Valentine)
Dailininkas: Vojtekas Stefanekas (Wojciech Stefaniak)
Vertėjas: Herkus Kunčius
Kostiumų dailininkė: Greta Subatavičiūtė

Vaidina:
Angelas Sargas – Larisa Kalpokaitė, Vitalija Mockevičiūtė
Džekas Kameronas – Vaidotas Martinaitis, Algirdas Dainavičius
Siuzė Kameron – Redita Dominaitytė
Markas Vebsteris – Juozas Gaižauskas
Saimonas Vilis – Eimutis Kvoščiauskas, Julius Žalakevičius
Merė Vilis – Justė Zinkevičiūtė, Jovita Balčiūnaitė
Marta Bradšou – Dalia Brenciūtė

Reto grožio istorija, nepaliksianti abejingų ne tik tarp komedijos žanro gerbėjų, bet ir tarp pačių tikriausių snobų!
Britų autorės Pem Valentain (Pam Valentine) teatro pjesė, pirmą kartą parodyta Kanadoje 2010 m., pasakoja jausmingą istoriją apie dvi šeimas, kurių likimai ne tik persipina, bet ir priklauso viena nuo kitos sprendimų. Taikliu humoru, ironiškomis ir dviprasmiškomis situacijomis ši pjesė atskleidžia vertingiausias gyvenimo pamokas, kurias išmoksta dvi šio pasakojimo šeimos – kad meilė niekada nemiršta ir nesibaigia, kad į meilę atsakyti įmanoma tik meile, kad tikros ar netikros meilės nebūna.
Džekas Kameronas – vienas garsiausių rašytojų pasaulyje. Jis ne tik labai talentingas, bet, kaip kartais pasitaiko, yra gan pasipūtusi, pašaipi ir kandų humorą mėgstanti asmenybė. Žodžiu, viename kambaryje su juo ištvertų tikrai ne kiekvienas. Visgi, jo niekada nepalieka išmintinga ir kilni žmona Siuzė – nei gyvenime, nei po mirties, kai už Džeko įžūlumą jų abiejų šventasis Petras neįleidžia pro dangaus vartus.
Rašytojo ir jo žmonos dvasios, besiblaškydamos tarp šio ir anapusinio pasaulio, gerokai nuobodžiauja: vienintelė jų pramoga – vaidentis, šaipytis ir gąsdinti gyvuosius, išdrįstančius išsinuomoti ir apsigyventi jų buvusiame vasarnamyje.
Galiausiai į vasarnamį atsikelia jauna, ką tik susituokusi pora – Saimonas ir Merė, visiškai sujaukusi tiek dangaus, tiek žemės gyventojų įsitikinimus, principus ir nuostatas. Ieškodami kelio į šeimyninę santarvę, tarpusavio supratimą ir meilę, Saimonas ir Merė išgyvena virtinę komiškų, o taip pat ir labai skaudžių akimirkų. Jaunoji šeima, pati atsidūrusi akistatoje su mirtimi, visgi išlaiko jiems siųstą išbandymą.
Ar prie to galėjo prisidėti užkietėjusio snobo Džeko dvasia? Ar už parodytą pasiaukojimą šventasis Petras pagaliau atvers jam dangaus vartus? Ir kažin, ar angelas sargas, visai nusiplūkęs per šią istoriją, gaus bent vieną laisvadienį?

Nemokamas Adventinis koncertas su „Polifonija“
2019-12-08 13:30 (Europe/Helsinki)
Gruodžio 8 d. 13.30 val. ir 10 d. 18 val. kviečiame pabūti šv. Kalėdų laukimo dvasioje ir klausytis šviesą, gėrį ir meilę spinduliuojančios muzikos.

Kviečiame į nemokamą koncertą Jus ir Jūsų artimuosius bei draugus.
Šventinę nuotaiką ir Advento susikaupimą savo atliekamomis kompozicijomis kurs Šiaulių valstybinis kamerinis choras „Polifonija“ (meno vadovas ir vyr. dirigentas Linas Balandis).

Koncertai vyks:
12.08 – ŠIAULIAI. Šiaulių švč. Mergelės Marijos Nekaltojo prasidėjimo bažnyčioje
12.10 – Kražių M. K. Sarbievijaus kultūros centre (Kolegijos g. 5, Kražiai).

Atlikėjai:
ŠIAULIŲ VALSTYBINIS CHORAS „POLIFONIJA“
(Meno vadovas ir vyr. dirigentas Linas Balandis)
STYGINIŲ KVARTETAS:
Ingrida Rupaitė-Petrikienė (smuikas);
Kristijonas Venslovas (smuikas);
Tomas Petrikis (altas);
Povilas Jacunskas (violončelė).
Solistė NORA PETROČENKO (mecosopranas)
Dirigentai:
GABRIELĖ BILEVIČIŪTĖ;
NERINGA SIDAUGAITĖ;
POVILAS VANŽODIS.

Lektorius dr. LINAS BALANDIS
„Advento akordas“ – kelerius metus vykdomo projekto „Tebūnie šviesa“ sudėtinė dalis. Projektui įgyvendinti pasitelkti muzikai-profesionalai. Vienas labiausiai pripažintų mišrių chorų Lietuvoje ir užsienyje – Šiaulių valstybinis kamerinis choras „Polifonija“. Chorui talkins solistė Nora Petročenko (altas) ir styginių kvartetas. Savo įžvalgomis dalinsis dr. Linas Balandis. Programą diriguos net trys jaunieji chorvedžiai: Gabrielė Bilevičiūtė, Neringa Sidaugaitė, Povilas Vanžodis. Šie choro dirigentai pasirinkti neatsitiktinai. Iš kitų savo jaunosios kartos chorvedžių jie išsiskiria ypatingu talentu ir iniciatyvumu, darbuojantis su įvairiais muzikos kolektyvais.
Choro „Polifonija“ ir scenos partnerių atliekamoje programoje skambės užsienio ir lietuvių kompozitorių kūriniai.
Programoje:
F. Mendelssohn-Bartholdy, J. G. Rheinberger, S. Dobrogrosz, A. Pärt, O. Gjeilo, V. Miškinio ir kitų kompozitorių kūriniai
Koncertas nemokamas

Martyno Kavaliausko ir Šiaulių bigbendo šventinis GALA koncertas
2019-12-10 18:00 (Europe/Helsinki) | Koncertų salė „Saulė”
Tai – elegantiškas, šventinis Martyno Kavaliausko ir Šiaulių bigbendo teatralizuotas gyvos muzikos koncertas, kuriame skambės legendinės lietuviškos dainos ir populiarioji pasaulio klasika.
Artėjant didžiosioms metų šventėms drauge su savo artimiausiais žmonėmis galėsite pasimėgauti visų laikų gražiausiomis dainomis. Martynas Kavaliauskas ir Šiaulių bigbendas leisis į ambicingą kokybiškos muzikos kelionę, kurioje ypatinga duoklė skiriama iškiliausiems pastarojo šimtmečio muzikos kūrėjams ir jų dainoms.
Šio šventinio GALA koncerto programoje skambės ilgametę publikos meilę ir pripažinimą pelnę legendiniai pasauliniai ir lietuviški hitai.
Frank Sinatra, Elvis Presley, Dean Martin, Vytauto Kernagio, Stasio Povilaičio, legendinių grupių „Hiperbolė“ ir „Nerija“ geriausi kūriniai šįkart suskambės naujai, akompanuojant Šiaulių bigbendui.
Šis koncertas unikalus tuo, kad Martynas scenoje pasirodys su profesionalių šokėjų trupe bei pritariančiaisiais vokalais. Vienu metu scenoje galėsite išvysti daugiau nei 30 talentingų muzikantų bei atlikėjų. Taip pat šiam šou ruošiamos įspūdingos scenos dekoracijas, speciali choreografija bei unikalūs apšvietimo sprendimai.
Martynas Kavaliauskas – Kauno valstybinio muzikinio teatro bei Anželikos Cholinos šokio teatro solistas, nuolat rengiantis koncertines gastroles visuose Lietuvos miestuose, tad nieko keisto, jog šiame dviejų valandų trukmės koncerte skambančios dainos subtiliai papildytos teatralizuotais elementais.
Gyvos muzikos šou neabejotinai sukurs atmosferą, kuri nukels į gražiausius prisiminimus ir leis dar kartą pasidžiaugti nuostabia gražiausia visų laikų muzika.

Koncerte dalyvauja:
Profesionalus orkestras
Martynas Kavaliauskas
Šokėjų trupė
Pritariantys vokalistai

Edukacija „Žaisliukas Kalėdų eglutei“
2019-12-11 18:00 (Europe/Helsinki) | Chaimo Frenkelio viloje
2019 m. gruodžio 11 ir 18 d. 18 val. Chaimo Frenkelio viloje (Vilniaus g. 74, Šiauliai) vyks edukacija „Žaisliukas Kalėdų eglutei“. Kaina – 4 Eur (su nuolaida – 2 Eur).
Argi nebūtų puiku papuošti kalėdinę eglutę mielu, vieninteliu, savo rankomis pagamintu odiniu žaisliuku? Chaimo Frenkelio odos dirbtuvėlėse dirbama su tikrais odininko įrankiais, kalami ornamentai, klijuojamos spalvingos detalės. Edukacijos pabaigoje kiekvienas dalyvis rankose turės savo pasigamintą odinį žaisliuką, kuris papuoš kiekvienus namus ir padarys šventinį laikotarpį dar įsimintinesniu.
Būtina išankstinė registracija tel. (8 41) 43 36 80.

Parodos ŽMONĖS IR PADARAI II atidarymas
2019-12-11 18:00 (Europe/Helsinki) | „Laiptų galerija”
Aistė Gabrielė Černiūtė ir Vidas Poškus yra menininkų pora, kurių tapybos personažais paprastai būna žmonės ir padarai. Pirmųjų atveju savaime suprantama yra tai, kad tokiais virsta aplinkiniai. Gal ne visuomet artimieji ar pažįstami, dažnai – ir praeinantys pro šalį ar net visai svetimi. Tapybinėmis priemonėmis (A.G. Černiūtės atveju – aliejiniais dažais, virstančiais trimačiais objektais, V. Poškus dirba su akrilu) žmonės būtent ir paverčiami (o gal patys virsta?) padarais.
Vidas Poškus – jubiliejinės dailininko Augustino Savicko 100-mečio parodos Lietuvos nacionalinėje galerijoje kuratorius – „Laiptų galerijoje“ savo tapybą pristato pirmą kartą.

A.G. Černiūtė (g. 1978 m.) tapybos studijas Vilniaus dailės akademijoje baigė 2002 metais. Ši dailininkė kuria tai, ką pati vadina „dažažmogiais“ – iš pastozinės aliejinių dažų masės formuoja reljefinius paveikslus ar skulptūrines kompozicijas. Tuo pačiu autorei svarbu yra kolorito, faktūros ir figūrinio literatūriškumo dermė.
V. Poškus (g. 1977 m.) studijavo dailės istoriją ir teoriją. VDA jis yra apgynęs daktaro disertaciją tema „Antikos atgaivinimo problema Lietuvos Didžiosios Kunigaikštystės mene“. Menininkui svarbus yra klasikinės mitologijos ir tapybinės gestikuliacijos ryšys.

Maloniai kviečiame!

Nijolės Koskienės humoreskų knygos „Kanarėlė persike“ pristatymas
2019-12-11 18:00 (Europe/Helsinki) | P. Višinskio viešoji biblioteka
Gruodžio 11 d., trečiadienį, 18 val. Šiaulių apskrities Povilo Višinskio viešosios bibliotekos (Aušros al. 62) Didžiojoje skaitykloje Nijolė Koskienė pristatys savo humoreskų knygą „Kanarėlė persike“.
„Kanarėlė persike“ – antroji Nijolės Koskienės humoreskų knyga (pirmoji „Špylkos ir šlepetės“ 2018 m.), kurioje galima stebėti, kaip pagrindinė herojė Ieva keičiasi, kaip atranda, kad jos gyvenimas yra visai ne toks, kokio ji norėtų, kaip būdama jau brandaus amžiaus ir sveiko proto, ima brautis iš savo susikurtos komforto zonos laukan, į nežinią, lyg į Pažadėtąją žemę, su savimi tempdama ir nieko nenutuokiantį Adomą, kaip kartu su savo geriausiomis draugėmis mokosi patirti gražias ir dažnai nieko nekainuojančias ar lengvai įperkamas būties akimirkas čia ir dabar.
Pagal pirmąją Nijolės Koskienės knygą „Špylkos ir šlepetės“ „Knygos teatras“ pastatė interaktyvų spektaklį (2019 m.) ir subūrė moteris į slaptą to paties pavadinimo klubą.
„Špylkų ir šlepečių“ populiarumas tik patvirtino, kad moterys lengvai atpažįsta save knygos herojės išgyvenamose situacijoje ir geba smagiai iš savęs pasijuokti. O kasdienis balansavimas tarp buities ir būties, špylkų ir šlepečių, kotletų ir „Kamasutros“, lūpdažių ir burokų yra amžinas.

Interaktyvus šou „Alkoholio biblija“
2019-12-12 18:00 (Europe/Moscow) | Koncertų salė „Saulė”
Unikali ,,Domino“ teatro naujojo sezono premjera – apie tai ko, dar niekur kitur nesatę matę ir girdėję, bet esate ragavę… Apie uždraustą vaisių, amžinąją pagundą ir neišsenkantį įkvėpimo šaltinį… ALKOHOLĮ. Išgirskite ir pamatykite, kas sieja pasaulio religijas, Viljamą Hogartą, Žalgirio mūšį, futbolininką Krištianą Ronaldą. Kas iškelia į padebesius ir bloškia į tamsiausias gelmes. Kas pasaulio sukūrimo istorijoje vaidina ypatingą vaidmenį. Su Justinu Jankevičiumi ir Ramūnu Cicėnu leiskitės į nepamirštamą degustacinę kelionę po pasaulio gėrimų lobyną.

Interaktyvus šou „Alkoholio biblija“ – tai išskirtinis istorijų, pasakojimų, receptų ir nuotykių rinkinys. Nuo neatmenamų laikų svaiginantys gėrimai – neatsiejama žmonijos istorijos dalis, dirginanti mūsų nosis, gomurius ir protus nuo žmonijos atsiradimo. Talentingieji alkoholio guru Justinas Jankevičius ir Ramūnas Cicėnas šiame šou meistriškai ir šmaikščiai atskleis įdomiausius gėrimų istorijos faktus, nuotykius ir atradimus. O svarbiausia – tiek alkoholinių gėrimų žinovams, tiek jiems abejingiems tautiečiams įrodys, jog saikingas ir atsakingas alkoholio ragavimas gali įkvėpti didiems darbams. Spėkite pamatykite, kol ir mūsų dar neuždraudė.

Į sveikatą!

Knygos „So meilė Žemaitėjē“ pristatymas
2019-12-13 17:00 (Europe/Helsinki) | P. Višinskio viešoji biblioteka
Gruodžio 13 d. 17.00 val. Šiaulių apskrities Povilo Višinskio viešosios bibliotekos (Aušros al. 62) Mažojoje salėje vyks knygos „So meilė Žemaitėjē“ pristatymas.
Dalyvauja Tverų kultūros centro folklorinis ansamblis „Kermušie“.
Organizatoriai: Šiaulių apskrities Povilo Višinskio viešoji biblioteka ir Plungės rajono savivaldybės viešoji biblioteka.
Partneris – Plungės literatų klubas „Vingiorykštė“.
Knygos leidybą finansuoja Lietuvos kultūros taryba.

Orkestro „Lords of the sound“ koncertas „OSCAR MUSIC AWARDS“
2019-12-13 19:00 (Europe/Helsinki) | Koncertų salė „Saulė”
Orkestro LORDS OF THE SOUND pasirodymas – tai daugiau nei koncertas, tai – tikras šou!
Projektas suvienija talentingus muzikantus, atliekančius šiuolaikinių kompozitorių muziką.
Tokiam „kukliam“ pavadinimu kūrėjus įkvėpė kinotrilogija „The Lord of the Rings“ („Žiedų valdovas“).
Muzikantai teigia, kad kolektyvo pavadinimas – tai nuoroda į jų atliekamą repertuarą ir savotiškas iššūkis jiems patiems.
LORDS OF THE SOUND išsiskiria tuo, kad jų pasirodymas – ne vien muzika, bet ir pilnavertis šou, kuriame kiekvienam kūriniui parikti unikalūs vaizdai, šviesos ir gyvas vokalas.
Beveik neįmanoma du kartus patekti į tą patį orkestro pasirodymą. Jie nuolat plečia savo repertuarą, papildo šou elementus, teatro pastatymus ir specialiuosius efektus.
Skiriamuoju LORDS OF THE SOUND bruožu tapo teminiai koncertai. Šou „Oscar Music Awards“ skambės muzika iš Oskarais apdovanotų ar nominuotų į ta premija filmų, o renginio stilius primena žymiosios kino premijos teikimo ceremoniją.
Orkestras atliks tokių garsių filmų kaip „Sostų karai“, „Mulen Ružas“, „Žvaigždžių karai“, „Matrica“, „Titanikas“, „Šeriokas Holmsas“, „Karibų piratai“, „Penktasis elementas“, „Agentas 007“ ir daugelio kitų garso takelius.
Lydima vaizdo projekcijų ir vokalistų.
Bendra koncertinės programos trukmė – apie 2 val.

Kalėdinis „Poviliuko slemas“!
2019-12-13 19:00 (Europe/Helsinki) | P. Višinskio viešoji biblioteka
Gruodžio 13 d. 19 val. Šiaulių apskrities Povilo Višinskio viešoji biblioteka (Aušros al. 62) kviečia visus į kalėdinį „Poviliuko slemą“, kur galėsite atsiskleisti kaip slemeris arba pasikelti nuotaiką klausydamiesi dalyvių pasirodymų ir palaikydami savo draugus.
Jei rašai poeziją, nori nugalėti scenos baimę ar ieškai galimybių išsakyti viską, kas guli ant širdies – registruokis, o mes garantuojame kartu su bendraminčiais gerai praleistą laiką!
Dalyvių registracija el. paštu slemassiauliai@gmail.com.
Slemerių ir žiūrovų lauksime bibliotekos III a. galerijoje.
Renginio organizatorė – Šiaulių apskrities Povilo Višinskio viešoji biblioteka.
Projektą iš dalies finansuoja Lietuvos kultūros taryba ir Šiaulių miesto savivaldybė.

Miuziklas „Kakės Makės gimtadienis“
2019-12-14 12:00 (Europe/Helsinki) | Koncertų salė „Saulė”
Ei, mergaitės ir berniukai, dideli ir maži!
Kakė Makė švenčia gimtadienį ir kviečia jus visus į smagią šventę!
Miuzikle skamba vaikų itin mylimos, milijonų peržiūrų internete sulaukiančios, dainelės: Kakės Makės „Šėlsmo daina“, „Netvarkos nykštuko daina“, „Monstrų daina“, „Svajonių gimtadienis“ ir kiti kūriniai. Juos dauguma vaikų jau moka mintinai. Kakė Makė tikisi, kad mažieji gerbėjai dainuos ir šoks drauge.
Neišdildomą įspūdį žiūrovams palieka ir miuziklo personažų kostiumai. Štai monstrai Nanaisa ir Mamaisa – kiekvienas trijų metrų ūgio. Pabaisa Tingiu-Nė-Krust – dar didesnė ir valdoma net keturių žmonių. Kostiumų dailininkė Liuka Songailaitė pasistengė, kad kiekvienas personažas būtų vaikams puikiai atpažįstamas. Gimtadienio šventėje sutiksite Kakę Makę, Netvarkos nykštuką, šunelį Čiūčia, gigantiškuosius monstrus Mamaisa ir Nanaisa, pabaisą Tingiu-Nė-Krust.
Populiariausią Lietuvos mergaitę Kakę Makę talentingai įkūnija dainininkė, aktorė ir šokėja Karina Krysko. Netvarkos nykštuką – aktorius Dalius Skamarakas.
„Miuziklas – nuostabi mintis, labai smagu matyti Kakę Makę dainuojančią ir šokančią. Kai ją sukūriau, net neįsivaizdavau, kad ji gyvens tokį turiningą gyvenimą, turės net savo miuziklą.“ – džiugauja Lina Žutautė, Kakės Makės kūrėja.

KAKĖ MAKĖ – Karina Krysko
NETVARKOS NYKŠTUKAS – Dalius Skamarakas
MONSTRAI MAMAISA IR NANAISA
PABAISA TINGIU-NĖ – KRUST
ŠUNIUKAS ČIŪČIA
KIEMO DRAUGAI
Kompozitorius – Rokas Radzevičius
Libreto autorė – Aistė Smilgevičiūtė
Iliustracijų autorė – Lina Žutautė

Geležinei lapei - 10
2019-12-14 12:00 (Europe/Helsinki) | Talkšos pakrantė
2009 m. gruodžio 23 d. Talkšos ežero pakrantėje atsiradusi skulptūra jau tapo neatsiejama miesto dalimi: atvaizdu puošiami suvenyrai, tai vienas populiariausių turistinių objektų mieste.
Ir šiemet Geležinei lapei – 10!
Kviečiame visus susirinkti Talkšos ežero pakrantėje bendrai nuotraukai! Kuo mūsų daugiau, tuo įspūdingesnis kadras!
Laukiame visų gruodžio 14 d. 12 val. prie Geležinės lapės!

Prakartėlės atidengimas „Prakartėlės stebuklas“
2019-12-14 16:00 (Europe/Helsinki) | Prisikėlimo aikštė
Gruodžio 14 d. 16 val. vyks renginys „Prakartėlės stebuklas“, kuriame bus pašventinta prakartėlė. Dalyvauja Šiaulių kultūros centro jaunimo kamerinis choras „Atžalynas“ (meno vad. M. Žalalis) ir vokalo studija „Rokoko“ (meno vad. R. Kauneckaitė), Mikituko meninio ugdymo studija (vad. E. Žalalienė), Šiaulių Sauliaus Sondeckio menų gimnazijos vokalinis ansamblis „Benedicat“ ir jaunimo sakralinės muzikos ansamblis „Credo“ (meno vad. J. Minkevičiūtė).
Renginys bus filmuojamas ir fotografuojamas.

Renginys nemokamas

Vytauto Šiškausko koncertas „Ačiū Tau“
2019-12-14 17:00 (Europe/Helsinki) | Koncertų salė „Saulė”
Vytautas Šiškauskas turi puikią žinią gerbėjams – gruodį jis rengiasi į koncertinį turą, kuriame padėkos už neblėstančią meilę, ištikimybę jo muzikai ir begalinį ilgametį palaikymą. „Ačiū Tau“ – taip jis pavadino savo žiemišką koncertinę kelionę, kuri prasidės gruodžio 1 dieną Panevėžyje, o baigsis – 29 dieną Telšiuose.
„Ačiū Tau“ koncertinis turas bus vienas iš tų jausmingų susitikimų, kuris širdyje paliks malonią šilumą. Vytautas Šiškauskas jam rengiasi kruopščiai ir nuoširdžiai, kaip kiekvienam savo scenos darbui, ir kviečia visus romantiškiausią gruodžio vakarą praleisti drauge.
„Ačiū Tau“ vadinasi ir nauja Vytauto Šiškausko daina, kuri jau rado kelią į žmonių širdis ir darniai įsiliejo į nuotaikingą dainininko koncertinę programą. Joje – visų mūsų pamilti kūriniai, kuriuos, galime lažintis, dauguma lietuvių moka mintinai. Jais mes sveikiname vienas kitą su gimtadieniu, jie skamba jubiliejuose, giminių susiėjimuose ir visada laukiami bei ovacijomis pasitinkami koncertuose.
Sodrus balsas, begalinė energija ir nuo lūpų nedingstanti šypsena Vytautą Šiškauską scenoje lydi nuolatos. Per laiką ryšys su žiūrovu užsimezgė ypatingas: tvirtas ir abipusis. Vytautas Šiškauskas gėlių koncertuose gauna dažniausiai, žinoma, iš dailiosios lyties atstovių, kurios įvertina ir dainininko muzikinį talentą, ir jo galantišką vyrišką žavesį, o dainininkas už jas dosniai atsilygina koncerto metu atiduodamas publikai visą save.

2 Donatų koncertas
2019-12-18 18:00 (Europe/Helsinki) | Koncertų salė „Saulė”
Populiarieji “2 Donatai” jau penkis metus džiugina savo gerbėjus ir klausytojus. Vaikinai yra išleidę du muzikinius albumus, kuriuose dauguma dainų – pačių atlikėjų autorinės. “2 donatai” yra viena aktyviausiai koncertuojančių vaikinų grupių Lietuvoje, o šiais metais jie atkeliaus ir į Jūsų miestą, kur kartu su gyvo garso grupe atliks pačias geriausias ir naujausias savo dainas. Taigi, gerbėjai kartu su grupe turės progą ne tik atšvęsti 5 metų gyvavimo sukaktį, bet ir įsigyti patį naujausią albumą “ Albumas vertas milijono”. Savo “aukso amžiumi” besidžiaugianti grupė pažada, kad šio gyvo garso koncerto metu sėdėti vietoje tikrai neteks – jau hitais tapusios bei dar negirdėtos pačios naujausios dainos privers iš vietos atsistoti kiekvieną.
Nepraleiskite susitikimo su charizmatiškaisiais “2 Donatais”!

Bilietais pasirūpinkite iš anksto, nes koncerto dieną bilietai brangs.
Gyvo garso grupė:
Evaldas Sidaras – mušamieji
Kęstutis Radavičius – bosinė gitara
Marius Būda – gitara

Edukacija „Žaisliukas Kalėdų eglutei“
2019-12-18 18:00 (Europe/Helsinki) | Chaimo Frenkelio viloje
2019 m. gruodžio 18 d. 18 val. Chaimo Frenkelio viloje (Vilniaus g. 74, Šiauliai) vyks edukacija „Žaisliukas Kalėdų eglutei“. Kaina – 4 Eur (su nuolaida – 2 Eur).
Argi nebūtų puiku papuošti kalėdinę eglutę mielu, vieninteliu, savo rankomis pagamintu odiniu žaisliuku? Chaimo Frenkelio odos dirbtuvėlėse dirbama su tikrais odininko įrankiais, kalami ornamentai, klijuojamos spalvingos detalės. Edukacijos pabaigoje kiekvienas dalyvis rankose turės savo pasigamintą odinį žaisliuką, kuris papuoš kiekvienus namus ir padarys šventinį laikotarpį dar įsimintinesniu.
Būtina išankstinė registracija tel. (8 41) 43 36 80.

Pauliaus Širono knygos „Laiškai Sodininkui“ pristatymas
2019-12-19 17:30 (Europe/Helsinki) | P. Višinskio viešoji biblioteka
Gruodžio 19 d. 17.30 val. Šiaulių apskrities Povilo Višinskio viešosios bibliotekos Mažojoje salėje vyks Pauliaus Širono knygos „Laiškai Sodininkui“ pristatymas
Renginyje dalyvaus:

knygos autorius, skaitovas, žurnalistas Paulius Šironas;
knygos leidėjas, literatūrologas Vilius Gužauskis;
arfinininkė Viktorija Smailytė.

Kalėdinis Eugenijaus Chrebtovo koncertas
2019-12-20 18:00 (Europe/Helsinki) | Chaimo Frenkelio viloje
Artėjant Šv. Kalėdoms ir Naujiesiems metams, kai mieste įsivyrauja malonus šventinis šurmulys, o laikas nenumaldomai bėga, noriu Jums padovanoti stebuklingą akimirką su muzika.
Kviečiu trumpam sustoti, atsipalaiduoti, pamiršti visus rūpesčius ir besiklausant mano atliekamų gražiausių Šv. Kalėdų dainų, pajusti Šv. Kalėdų dvasią.
Koncerto metu, kartu su pianistu Dariumi Mažintu, atliksime pačias gražiausias Šv. Kalėdų dainas pop klasikos stiliumi. Skambės „Tyli naktis“, „Hallelujah“, „White Christmas“, „Ave Maria“ ir kiti Jums puikiai pažįstami kūriniai.
Iki pasimatymo mano koncerte!
Nuoširdžiai Jūsų,
Eugenijus Chrebtovas

Spektaklio „Mėnulio gėlė“ premjera ir šventinė popietė
2019-12-21 13:00 (Europe/Helsinki)
Rėkyvos kultūros namai

Gruodžio 21 d. 13 val.

3 Eur, 1,50 Eur

Gruodžio 21 d. 13 val. Šiaulių kultūros centro Rėkyvos kultūros namuose (Energetikų g. 7) bus rodomas Šiaulių kultūros centro teatro studijos „Gūžta“ spektaklis visai šeimai „Mėnulio gėlė“ (vad. ir rež. Lina Jankauskaitė-Peleckienė).
„Mėnulio gėlė“ – tai spektaklis, pastatytas pagal J. Vaičiūnaitės pjesę, kuriame pasakojama apie paslaptingą gėlę, augančią Mėnulyje. Jos ieškoti išsiruošia ten apsigyvenęs baronas ir raketa į Mėnulį atskridusios smalsios mergaitės bei šuo.
Spektaklyje vaidina:
Rusnė Jankauskaitė
Austėja Steimonaitė
Milana Kaltanaitė
Fausta Perskaudaitė
Mėja Kančauskaitė
Vytarė Barakauskaitė
Artur Dmitrijev
13:45 val. vyks šventinė popietė su Kalėdų Seneliu. Dalyvauja Šiaulių kultūros centro choreografijos studija „Impresija“ (meno vad. Inga Al Shammas) ir šokių grupė „Dance fitness“ (meno vad. Dovilė Verenkevičiūtė).
Renginys bus filmuojamas ir fotografuojamas.
Renginys mokamas. Kaina – 3 Eur. Moksleiviams, studentams, senjorams, neįgaliesiems, pateikusiems pažymėjimą, – 1,50 Eur. Vaikams iki 5 metų, neužimantiems vietos – nemokamai.
